Ενημερώνουμε τους δικαιούχους του στεγαστικού επιδόματος, σύμφωνα με το Υπουργείο Παιδείας, Έρευνας και Θρησκευμάτων,  ότι από χθες βρίσκεται στην παραγωγή η νέα έκδοση του   WS 4 -  Επιβεβαίωση του εισοδηματικού κριτηρίου για το οικογενειακό εισόδημα- της Α.Α.Δ.Ε., σύμφωνα με την οποία **εξαιρούνται τα εισοδήματα των δικαιούχων που υπάγονται στις διατάξεις των άρθρων 10-15 του ν.4575/2018 κατά τον υπολογισμό του κριτηρίου του οικογενειακού εισοδήματος**.

Ως εκ τούτου, όσοι δικαιούχοι εμπίπτουν στις ανωτέρω διατάξεις και είχαν **δημιουργήσει** ή **υποβάλει** την αίτησή τους **πριν τις 24/06/2019** και η αίτησή τους απορρίφθηκε λόγω υπέρβασης του εισοδηματικού κριτηρίου, θα πρέπει εντός της προθεσμίας υποβολής αιτήσεων να προβούν κατά σειρά στις εξής ενέργειες:

1. Να διαγράψουν τυχόν αιτήσεις που  έχουν αποθηκεύσει προσωρινά για το τρέχον έτος.

2. Να δημιουργήσουν νέα αίτηση καταχωρώντας όλα τα απαραίτητα στοιχεία.

3. Να την υποβάλουν οριστικά

Από τη Δ/νση Φοιτητικής Μέριμνας

Η Αν. Προϊσταμένη

Μαρία Κουκουβάνη